laion/Wikipedia-Exotic huggingface dataset:
პიგმალიონის ეფექტი

პიგმალიონის ეფექტი (როზენტალის ეფექტი) — ტერმინი აღებულია ჯორჯ ბერნარდ შოუს პიესიდან და გამოიყენება ისეთი ფსიქოლოგიური ფენომენის აღსანიშნად, როდესაც რაიმე მოვლენის მოლოდინის არსებობა ზრდის ამ მოვლენის განხორციელების შესაძლებლობას. სხვაგვარად ამ ფენომენს მოიხსენიებენ, როგორც თვითქმნად წინასწარმეტყველებას — როდესაც წინასწარმეტყველება პირდაპირ ან ირიბად გავლენას ახდენს რეალობაზე და ცვლის მას იმგვარად, რომ საბოლოოდ ეს წინასწარმეტყველება ხორციელდება. პიგმალიონის ეფექტის გაგება პირველად თავის წიგნში რობერტ როზენტალმა და ლენორ ჯეკობსონმა გამოიყენეს, რომელშიც ისინი აღწერდნენ მასწავლებელთა მოლოდინის გავლენას მოსწავლეების ქცევაზე. მათ მიერ ჩატატებულ ექსპერიმენტში მანიპულირებდნენ მასწავლებელთა მოლოდინებით და აფასებდნენ მათ გავლენას მოსწავლეთა IQ-ს მაჩვენებელზე. შემთხვევითი შერჩევით 18 სხვადასხვა კლასიდან შეირჩა მოსწავლეთა 20%, რომლებიც მასწავლებლებს დაუხასიათეს, როგორც სწავლაში უჩვეულოდ დიდი შესაძლებლობების მქონე ბავშვები. აღმოჩნდა, რომ დაბალი კლასის მოსწავლეებს, რომელთა მიმართ მასწავლებლებს მაღალი მოლოდინები ჩამოუყალიბეს, შეენიშნებოდათ ინტელექტის კოეფიციენტის მნიშვნელოვანი ზრდა სკოლის დანარჩენ მოსწავლეებთან შედარებით. მიუხედავად იმისა, რომ ცდა მოგვიანებით მეთოდოლოგიის თვალსაზრისით გააკრიტიკეს, სწავლის სფეროში მოლოდინის ფენომენმა დიდი დაინტერესება გამოიწვია. როგორც აღმოჩნდა, სწავლისადმი ასეთი მიდგომა განსაკუთრებით ეფექტიანი იმ ბავშვებისთვის იყო, რომლებიც კეთილდღეობამოკლებულ ოჯახებში ცხოვრობდნენ. გაირკვა, რომ ასეთი ბავშვები ცუდად სწავლობენ მათთან მომუშავე მასწავლებლების დაბალი მოლოდინის გამო. პიგმალიონის ეფექტის ორი ახსნა იქნა შემოტანილი: კუპერის თანახმად, მასწავლებლებს მიაჩნიათ, რომ აქვთ ნაკლები კონტროლი იმ მოსწავლეებზე, რომელთა მიმართაც მათი მოლოდინები დაბალია, განსხვავებით იმ მოსწავლეებისგან, ვისი წარმატების მოლოდინიც აქვთ. ამიტომ, იმისათვის, რათა გააძლიერონ კონტროლი, პირველ შემთხვევაში მასწავლებლები მიმართავენ აფექტურ უკუკავშირს, მეორე შემთხვევაში კი მასწავლებელი იძლევა ისეთ უკუკავშირს, რომელიც ბავშვის მიერ დახარჯული ძალისხმევის შესატყვისია. შესაბამისად, იმ ბავშვებს, რომელთა მიმართაც დაბალია მოლოდინი, უქრებათ რწმენა, რომ მათი ძალისხმევა გავლენას იქონიებს სწავლის შედეგებზე. ბარ-ტალის აზრით, მასწავლებლის მოლოდინი განპირობებულია მის მიერ მოსწავლის წარმატება-წარუმატებლობის მიზეზების აღქმით. თუ მასწავლებლები თვლიან, რომ ბავშვის წარუმატებლობის მიზეზი შედარებით მყარია, ისინი აღარ მოელიან მოსწავლის წარმატებებს მომავალში და ამ რწმენის შესაბამისადაც იქცევიან. მოლოდინის ფორმირების ფენომენი ადამიანის ბუნების თანმდევი მოვლენაა. თუმცა მასწავლებელთა ეფექტიანი მოღვაწეობის შეფერხება მხოლოდ მცდარ ან მოუქნელ მოლოდინებს შეუძლია. პიგმალიონის ეფექტის ნეგატიური გავლენის შემცირების ერთ-ერთ საშუალებას წარმოადგენს მასწავლებელთა დახმარება გააცნობიერონ ამ ფენომენის არსებობა და მისი შესაძლო შედეგები. Психологическая энциклопедия - Раймонд Корсини, Алан Ауэрбах. Питер, 2006
1734

ვიკისაწყობში არის გვერდი თემაზე: 1734 1734 (ათას შვიდას ოცდათოთხმეტი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-4 დეკადის მე-4 წელი. მთავარი სტატია: კატეგორია:დაბადებული 1734. 15 დეკემბერი : ჯორჯ რომნი - ბრიტანელი მხატვარი. 17 დეკემბერი : მარია I - პორტუგალიის დედოფალი. მთავარი სტატია: კატეგორია:გარდაცვლილი 1734. 6 იანვარი : ჯონ დენისი - ბრიტანელი დრამატურგი. 4 მაისი : ჯეიმზ ტორნჰილი - ბრიტანელი მხატვარი. 17 ივნისი : კლოდ ლუი ჰექტორ ვილარი - საფრანგეთის მარშალი.
მეგობრობის ხიდი (პარაგვაი-ბრაზილია)

მეგობრობის ხიდი (ესპ. Puente de la Amistad; პორტ. Ponte da Amizade) — თაღოვანი ხიდი მდინარე პარანაზე, რომელიც ერთმანეთთან ბრაზილიის ქალაქ ფოს-დუ-იგუასუსა და პარაგვაის ქალაქ სიუდად-დელ-ესტეს აკავშირებს. ხიდის აშენების შესახებ შეთანხმებას ბრაზილიისა და პარაგვაის მთავრობებმა 1956 წლის 29 მაისს მიაღწიეს. ხიდი 1965 წელს გაიხსნა. ძირითად თაღს შორის მანძილი 290 მეტრია. თავის მხრივ ხიდის სიგრძე 552,4 მეტრია. ხიდი უკიდურესად მნიშვნელოვანია ფოს-დუ-იგუასუს, მისი მიმდებარე ქალაქებისა და პარაგვაის ეკონომიკისთვის. ვიკისაწყობში არის გვერდი თემაზე: მეგობრობის ხიდი (პარაგვაი-ბრაზილია) Amizade Bridge, Ponte da Amizade, Puente Presidente Stroessner
1735

ვიკისაწყობში არის გვერდი თემაზე: 1735 1735 (ათას შვიდას ოცდათხუთმეტი) წელი — გრიგორიანული კალენდრის არანაკიანი წელიწადი, რომლის პირველი დღეა შაბათი და იულიუსის კალენდრის არანაკიანი წელიწადი, რომლის პირველი დღეა ოთხშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-4 დეკადის მე-5 წელი. საქართველოში ყიზილბაშობა დაიწყო. დაიდო განჯის ტრაქტატი – რუსეთ-ირანის ხელშეკრულება მთავარი სტატია: კატეგორია:დაბადებული 1735. მთავარი სტატია: კატეგორია:გარდაცვლილი 1735.
იაპონური ვიკიპედია

იაპონური ვიკიპედია (იაპონ. ウィキペディア日本語版) — ვიკიპედიის განყოფილება იაპონურ ენაზე. თავისუფალი ღია ინტერნეტ ენციკლოპედია. 2012 წლისათვის იაპონური ვიკიპედიაში არსებობს 800 ათასზე მეტი სტატია. დღეისათვის იაპონური ვიკიპედია სტატიების რაოდენობით 9 ადგილზეა და ამ მაჩვენებლით ჩამორჩება ინგლისურ, გერმანულ, ფრანგულ, ნიდერლანდურ, იტალიურ, პოლონურ, ესპანურ და რუსულ ვიკიპედიებს. ამოქმედდა 2002 წლის სექტემბერში. 2006 წლისათვის იაპონურ ვიკიპედიაში არსებობდა 200 ათასი სტატია, ხოლო 2008 წელს სტატიების რაოდენობამ 500 ათასს მიაღწია. 2011 წლის მარტისთვის სტატიების რაოდენობით დაიკავა 7 ადგილი. იაპონური ვიკიპედია არაინდოევროპულ ენებზე არსებულ ვიკიპედიებს შორის უდიდესია. 2001 წლის მარტს შეიქმნა 3 არაინგლისურენოვანი ვიკიპედია – გერმანული, კატალანური და იაპონური. იაპონური ვიკიპედიის საიტის მისამართი იყო nihongo.wikipedia.com და არსებული გვერდები დაწერილი იყო ლათინური ანბანით ან რომაძიზე, რამეთუ პროგრამული უზრუნველყოფა იმ დროისთვის იაპონურ სიმბოლოებთან მიმართებაში არ მუშაობდა. მთავარ გვერდზე იყო ვერტიკალური ტექსტების შექმნის ცდა. პირველ სტატიას ეწოდებოდა „Nihongo No Funimekusu“. 2001 წლის დეკემბრამდე იაპონურ ვიკიპედიაში მხოლოდ 2 სტატია არსებობდა. იაპონურ ვიკიპედიაში ამჟამად 64 ადმინისტრატორია, აქტიურ მომხმარებელთა რიცხვი მნიშვნელოვანია. ნიუ-იორკ ტაიმზის მიხედვით ვიკიპედიის იაპონური ენის განყოფილებაში სტატიების დიდი ნაწილი ეძღვნება პოპ-კულტურას, კერძოდ: კინოფილმებს, ანიმაციას, მუსიკას, კომიქსებს. იაპონური ვიკიპედია (იაპონური) იაპონური ვიკიპედია – მობილური ვერსია (იაპონური) A guide to the Japanese Wikipedia ↑ Wikipedia Looks Hard at Its Culture, August 30, 2009, NYTimes.com ვიკიპედია შეიცავს განყოფილებას იაპონურ ენაზე ウィキペディア日本語版
1736

ვიკისაწყობში არის გვერდი თემაზე: 1736 1736 (ათას შვიდას ოცდათექვსმეტი) წელი — გრიგორიანული კალენდრის ნაკიანი წელიწადი, რომლის პირველი დღეა კვირა და იულიუსის კალენდრის ნაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-4 დეკადის მე-6 წელი. მთავარი სტატია: კატეგორია:დაბადებული 1736. მთავარი სტატია: კატეგორია:გარდაცვლილი 1736. 16 მარტი : პერგოლეზი, ჯოვანი ბატისტა – იტალიელი კომპოზიტორი (დ.1710)
თვითშეფასება

თვითშეფასება — ადამიანის წარმოდგენა საკუთარი თავის შესახებ, რომელიც ასახავს თვითპატივისცემისა და თვითმიღების ხარისხსაც. თვითშეფასება წარმოადგენს მე-კონცეფციის პირადი ღირებულების, კომპეტენტურობის განცდიდან გამომდინარე შეფასებას. მასლოუს თანახმად, შეფასების მოთხოვნილება დაკავშირებულია თვითაქტუალიზებული პიროვნების ჩამოყალიბების პროცესთან. მისი აზრით, ყველა ადამიანს აქვს მოთხოვნილება თუ სწრაფვა ჰქონდეს საკუთარი ღირებულების, თვითპატივისცემის მყარი, სტაბილური განცდა და შეფასება არა მხოლოდ საკუთარი თავის, არამედ გარშემომყოფთა მხრიდანაც. ადლერი საკუთარ პიროვნების თეორიაში ძირითადად იმ აზრს ეყრდნობოდა, რომ პირველადი არასრულყოფილების დაძლევისა და კომპენსაციის მოთხოვნილება ინდივიდისთვის მამოტივირებელ ძალად იქცევა. ის ამტკიცებდა, რომ ყოველი ადამიანი უნიკალურ პიროვნებას რეალობისა და აღქმული შეუსაბამობის დაძლევისაკენ სწრაფვაში ავითარებს. ჰორნი თვლიდა, რომ მშობლის სიყვარულს მოკლებული ბავშვები მიდრეკილი არიან დაუკმაყოფილებელი მოთხოვნილებების განვითარებისკენ (რომელსაც ის განიხილავდა, როგორც ნევროტულ მოთხოვნილებას). დამტკიცებულია, რომ სიყვარული, სითბო და მიმღებლობა უკიდურესად მნიშვნელოვანია მაღალი თვითშეფასების გასავითარებლად. გარემოსადმი ნდობის ჩამოყალიბება ბავშვს თავიდან ააცილებს გარე სამყაროს წინაშე შფოთვასა და დაძაბულობას. თავის გამოკვლევებში კუპერსმიტმა აღმოაჩინა, რომ მაღალი თვითშეფასება წარმოადგენს მშობლების მიერ მიმღებლობის, რეალისტურ საზღვრებში მოქმედების თავისუფლების არსებობის შედეგს. საბოლოო ჯამში, თვითშეფასების ფორმირებაში გადამწყვეტი მნიშვნელობა ენიჭება მშობლების ყურადღების ხარისხსა და რაოდენობას, მათი მხრიდან ბავშვის უპირობო მიმღებლობას. თვითშეფასება მრავალგანზომილებიანი ცნებაა. მაგალითად, ინდივიდს შეიძლება ჰქონდეს მაღალი თვითშეფასება პიროვნებათშორის ურთიერთობებში და ამავდროულად დაბალ შეფასებას აძლევდეს საკუთარ წარმატებებს სწავლის სფეროში. Психологическая энциклопедия - Раймонд Корсини, Алан Ауэрбах. Питер, 2006
კოლორადოს პარტია (პარაგვაი)

კოლორადოს პარტია (ესპ. Partido Colorado) — პოლიტიკური პარტია პარაგვაიში. 1887–1946 წწ. მმართველი პარტიაა ალფრედო სტრესნერის დიქტატურის პერიოდში (1947–1962) ერთადერთი მმართველი ძალა იყო. 1959 წელს პარტიის შიგნით ჩამოყალიბდა ოპოზიციური მოძრაობა – „სახალხო მოძრაობა კოლორადო“. 2008 წლის არჩევნების შემდეგ სენატში ფლობს 15 მანდატს 45-დან, ხოლო დეპუტატთა პალატაში 29 მანდატს 80-დან. საიტი[მკვდარი ბმული]
კატალანური ვიკიპედია

კატალანური ვიკიპედია (კატ. Viquipèdia en català) — ვიკიპედიის განყოფილება კატალანურ ენაზე. დაფუძნდა 2001 წლის 16 მარტს. თავისუფალი ღია ინტერნეტ ენციკლოპედია. 2009 წლის სექტემბერში კატალანურ ვიკიპედიაში არსებობდა 200 ათასი სტატია. 2012 წლის მაისის მდგომარეობით მოიცავს 374 ათასს სტატიას. კატალანური ვიკიპედია ქრონოლოგიურად ვიკიპედიის მესამე განყოფილებაა. იგი გერმანული ვიკიპედიის დაარსებიდან რამდენიმე წუთის შემდეგ შეიქმნა. 2001 წლის 16 მარტს ვიკიპედიის დამფუძნებელმა ჯიმი უეილზმა განაცხადა, რომ დაინტერესებულია შექმნას ვიკიპედია სხვა ენებზე, მათ შორის კატალანურ ენაზე. პირველი ტესტები ჩაატარეს deutsche.wikipedia.com-ზე, ხოლო მოგვიანებით, სულ რამდენიმე წუთის შემდეგ შეიქმნა კატალანური ვიკიპედია დომენზე сatalan.wikipedia.com. პირველი რედაქტირება არაინგლისურენოვან ვიკიპედიაში შესრულდა კატალანურ განყოფილებაში 2001 წლის 16 მარტს: 21:07 UTC. პირველი არაინგლისურენოვანი სტატია აგრეთვე კატალანურ ვიკიპედიში დაიწერა 2001 წლის 17 მარტს, სტატია: Àbac — „აბაკი“. გარკვეული დროის შემდეგ დომენი შეიცვალა ca.wikipedia.com-ით, ხოლო შემდეგ ca.wikipedia.org-ით. კატალანურ ვიკიპედიაში პირველ ვიკიპედიელად მიიჩნევა მომხმარებელი: Cdani. აღსანიშნავია, რომ 2004 წლის მდგომარეობით კატალანურ ვიკიპედიაში მხოლოდ 10 ათასი სტატია არსებოდა. ერთი წლის შემდეგ სტატიების რაოდენობამ 20 ათასს მიაღწია. 2007 წელს აღრიცხული იყო 50 ათასი სტატია, 2008 წლის იანვრისთვის 100 ათასი სტატია. კატალანური ვიკიპედიაში დიდი ხნის განმავლობაში მიმდინარეობოდა სტატიების დამუშავება სიიდან ვიკიპედია:აუცილებელი სტატიები. ამჟამად კატალანურ ვიკიპედიაში 27 ადმინისტრატორია, აქტიურ მომხარებელთა რიცხვი 1000 აჭარბებს. კატალანური ვიკიპედია (კატალანური) კატალანური ვიკიპედია – მობილური ვერსია (კატალანური) ინტერნეტ არქივი - კატალანური ვიკიპედიის მთავარი გვერდი, 27 მარტი 2001. (კატალანური) ↑ Jimbo Wales' message about creating first foreign Wikipedias ↑ First edit in a non-English article (Àbac) ვიკიპედია შეიცავს განყოფილებას კატალანურ ენაზე Viquipèdia en català
1738

ვიკისაწყობში არის გვერდი თემაზე: 1738 1738 (ათას შვიდას ოცდათვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ოთხშაბათი და იულიუსის კალენდრის არანაკიანი წელიწადი, რომლის პირველი დღეა კვირა. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-4 დეკადის მე-8 წელი. იმერეთის მეფემ ალექსანდრე V-მ ელჩობა მიავლინა რუსეთში. მთავარი სტატია: კატეგორია:დაბადებული 1738. მთავარი სტატია: კატეგორია:გარდაცვლილი 1738.
ვიეტნამური ვიკიპედია

ვიეტნამური ვიკიპედია (ვიეტ. Wikipedia tiếng Việt) — ვიკიპედიის განყოფილება ვიეტნამურ ენაზე. თავისუფალი ღია ინტერნეტ ენციკლოპედია. გაიხსნა 2002 წლის ნოემბერში. ვიეტნამური ვიკიპედიის მთავარი კონკურენტია ვიეტნამური ენციკლოპედიური ლექსიკონი, რომელიც ხელმისაწვდომია ინტერნეტში. თავდაპირველად ვიკიპედიის ვიეტნამურენოვან განყოფილებას ცოტაოდენი ყურადღება ექცეოდა, მანამ სანამ 2003 წლის ოქტომბერში იგი ხელახლა არ აამუშავეს. 2008 წლის აგვისტოსთვის ვიეტნამურ ვიკიპედიაში არსებობდა 50 ათასი სტატია, ხოლო 2010 წლისათვის სტატიების რაოდენობა გაიზარდა დაახლოებით 134 ათასამდე. ერთი წლის შემდეგ ვიეტნამური ვიკიპედია მოიცავდა 200 ათასს სტატიას, ხოლო 2012 წლის ოქტომბრის მონაცემებით ვიკიპედიის ვიეტნამურენოვან განყოფილებაში არსებობს დაახლოებით 500 000 ათასი სტატია. მოკლე სტატიები აღნიშნულია ესკიზების სახით. ამდაგვარი სტატიები აქ ათი ათასობითაა, რომლებიც უდიდეს შემთხვევაში ბოტ-გენერირებული ხასიათისაა. ამჟამად ვიეტნამურ ვიკიპედიას ჰყავს 24 ადმინისტრატორი, აქტიურ მომხარებელთა რიცხი დაახლოებით ათასამდეა. ვეიტნამური ენციკლოპედია ვიეტნამური ვიკიპედია (ვიეტნამური) ვიეტნამური ვიკიპედია – მობილური ვერსია (ვიეტნამური) ↑ Wikipedia:Bài sơ khai at the Vietnamese Wikipedia. ვიკიპედია შეიცავს განყოფილებას ვიეტნამურ ენაზე Wikipedia tiếng Việt
1739

ვიკისაწყობში არის გვერდი თემაზე: 1739 1739 (ათას შვიდას ოცდაცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი და იულიუსის კალენდრის არანაკიანი წელიწადი, რომლის პირველი დღეა ორშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-4 დეკადის მე-9 წელი. ოსმალეთმა და რუსეთმა ხელი მოაწერეს ნისას ხელშეკრულებას, რითაც რუსეთ-ოსმალეთის ომი დასრულდა. მთავარი სტატია: კატეგორია:დაბადებული 1739. 17 თებერვალი  : დოსიტეი ობრადოვიჩი — სერბი მწერალი (გ. 1811) მთავარი სტატია: კატეგორია:გარდაცვლილი 1739. 6 თებერვალი : დიმიტრი ორბელიანი — ქართველი სახელმწიფო მოღვაწე და მწერალი ბარძიმ არაგვის ერისთავი — არაგვის ერისთავი 1731-1739 წლებში გერმანე მღვდელმონაზონი — საეკლესიო მწერალი
1740

ვიკისაწყობში არის გვერდი თემაზე: 1740 1740 (ათას შვიდას ორმოცი) წელი — გრიგორიანული კალენდრის ნაკიანი წელიწადი, რომლის პირველი დღეა პარასკევი და იულიუსის კალენდრის ნაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-4 დეკადის მე-10 წელი. მთავარი სტატია: კატეგორია:დაბადებული 1740. 4 თებერვალი  : კარლ მიკაელ ბელმანი — შვედი პოეტი. (გ. 1795) 17 თებერვალი  : ორას ბენედიქტ დე სოსიური — შვეიცარიელი გეოლოგი, ბოტანიკოსი და ალპინისტი. (გ. 1799) 23 აგვისტო : ივანე VI — რუსეთის იმპერატორი (გ. 1764) პაპუნა წერეთელი — იმერეთის სამეფოს სამხედრო-პოლიტიკური მოღვაწე (გ. 1790) მთავარი სტატია: კატეგორია:გარდაცვლილი 1740. 26 იანვარი : სიმონ ბატონიშვილი — ქართლის სამეფოს პოლიტიკური მოღვაწე, ვახტანგ VI-ის ძმა (დ. 1683) 31 მაისი : ფრიდრიხ ვილჰელმ I — პრუსიის მეფე (დ. 1688) 17 ოქტომბერი : ანა — რუსეთის იმპერატორი (დ. 1693)
პლანეტოლოგია

პლანეტოლოგია (ლათ. planeta და ბერძნ. logos – მოძღვრება) — მეცნიერებათა კომპლექსი, რომელიც შეისწავლის პლანეტებსა და მათ თანამგზავრებს; მზის სისტემასა და სხვა პლანეტურ სისტემებს ეგზოპლანეტებთან ერთად. კვლევის სფერო მოიცავს მრავალ ობიექტს, მიკრომეტეორიტებით დაწყებული აიროვანი გიგანტებით დამთავრებული. პლანეტოლოგია შეისწავლის პლანეტების შიდა და გარე გარსებსა და მათ თანამგზავრებს, ფიზიკურ ნივთიერებებსა და ქიმიურ შედგენილობას, ზედაპირის აგებულებას, აგრეთვე მათი ჩამოყალიბებისა და წარმოქმნის პირობებს. პლანეტოლოგია მიეკუთვნება დისციპლინათშორის სამეცნიერო დარგს, რომელიც თავდაპირველად ჩამოყალიბდა როგორც დედამიწის და ფიზიკის შემსწავლელი მეცნიერება. დღეისათვის პლანეტოლოგია აერთიანებს მრავალრიცხოვან სამეცნიერო დისციპლინებს, როგორებიცაა პლანეტური გეოლოგია (გეოფიზიკა, გეოქიმია), ფიზიკური გეოგრაფია (გეომორფოლოგია, კარტოგრაფია), ატმოსფერული მეცნიერება, თეორიული პლანეტოლოგია და ეგზოპლანეტების კვლევა. გარდა ამისა არსებობს სხვა მომიჯნავე დისციპლინები, როგორებიცაა: კოსმოსის ფიზიკა, ასტრობიოლოგია და დისციპლინები, რომლებიც სწავლობენ მზის გავლენას მზის სისტემის პლანეტებზე. პლანეტოლოგიაში ერთმანეთთან დაკავშირებულია ექსპერიმენტული და თეორიული შტოები. კოსმოსურ სივრცეზე დაკვირვებითი შედეგები მოგვიანებით შესაძლოა გადაისინჯოს და დაზუსტდეს ექსპერიმენტული კვლევების ხარჯზე; უპირველეს ყოვლისა, ავტომატური კოსმოსური აპარატებით, აგრეთვე დისტანციური ზონდირებითა და ექსპერიმენტული სამუშაოებით დედამიწის ლაბორატორიებში. თეორიული მხარე შეიცავს კომპიუტერულ და მათემატიკურ მოდელირების საშუალებებს. მკვლევრები, რომლებიც დაკავებული არიან პლანეტოლოგიით უწევთ ასტრონომიის, ფიზიკისა და გეოლოგიის შესაბამის დარგებში გარკვევა. ამჟამად მსოფლიოში არსებობს მრავალი სამეცნიერო-კვლევითი ცენტრი და უნივერსიტეტი, რომელიც სწავლობს პლანეტოლოგიასთან დაკავშირებულ საკითხებს. ამასთანავე ყოველწლიურად იმართება სამეცნიერო კონფერენციები, გამოიცემა სამეცნიერო ჟურნალები, რომელიც აღნიშნულ თემატიკას ეძღვნება. პლანეტოლოგიის შესახებ (ინგლისური) პლანეტოლოგიის შესახებ (ინგლისური) პლანეტოლოგიის შესახებ დაარქივებული 2021-03-12 საიტზე Wayback Machine. (ინგლისური) პლანეტოლოგიის შესახებ (ინგლისური) ↑ Taylor, Stuart Ross (29 July 2004). „Why can't planets be like stars?“. Nature. 430 (6999): 509. Bibcode:2004Natur.430..509T. doi:10.1038/430509a. PMID 15282586.
1741

ვიკისაწყობში არის გვერდი თემაზე: 1741 1741 (ათას შვიდას ორმოცდაერთი) წელი — გრიგორიანული კალენდრის არანაკიანი წელიწადი, რომლის პირველი დღეა კვირა და იულიუსის კალენდრის არანაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-5 დეკადის 1-ლი წელი. მთავარი სტატია: კატეგორია:დაბადებული 1741. 13 მარტი : იოზეფ II — საღვთო რომის იმპერატორი (1765–1790) (გ. 1790) 20 მარტი : ჟან ანტუან ჰუდონი — ფრანგი მოქანდაკე (გ. 1828) მთავარი სტატია: კატეგორია:გარდაცვლილი 1741.
სიცოცხლე (თამაშები)

სიცოცხლე (ასევე სიცოცხლის ქულები, "HP" და სხვა) — ქულები, რომელიც გამოიყენება კომპიუტერულ/ვიდეო თამაშებში და აღნიშნავს რამდენი ზარალი მიიღო ობიექტმა (მაგალითად შენობამ, პერსონაჟმა). როგორც ჩვეულებრივ თავდაპირველად ობიექტებს აქვთ მაქსიმალური სიცოცხლე, შემდეგ კი ემატებათ ან ეკლებათ (როგორც ჩვეულებრივ შეუძლებელია მაქსიმალურ სიცოცხლეს გადაცდენა). სიცოცხლე მაშინ იკლებს როდესაც ობიექტი მიიღებს დაზიანებას (რაც უფრო ძლიერი "დარტყმა" იქნა მიყენებული, მით მეტი სიცოცხლე იკლებს). როდესაც პერსონაჟის სიცოცხლე გაუტოლდება ნულს, როგორც ჩვეულებრივ ის კვდება. თამაშის ტერმინების ლექსიკონი Game Land-ზე დაარქივებული 2011-02-13 საიტზე Wayback Machine. (რუსული)
ოლღა ბარამიშვილი

ოლღა ბარამიშვილი (დ. 30 ნოემბერი, 1907, თბილისი — გ. 29 სექტემბერი, 1956, იქვე) — ქართველი კომპოზიტორი და პიანისტი, სპეციალური და ზოგადი სოლფეჯიოს კურსის დოცენტი. ოლღა ივანეს ას ბარამიშვილი დაიბადა 1907 წლის 30 ნოემბერს თბილისში. 1930 წელს დაამთავრა თბილისის სახელმწიფო კონსერვატორია ფორტეპიანოსა (პროფ. ა. თულაშვილი) და კომპოზიციის (პროფ. ს. ბარხუდარიანი) განხრით. 1931-1933 წ.წ. კვალიფიკაციის ასამაღლებლად სწავლობდა ლენინგრადის კონსერვატორიაში პროფ. ვ. შჩერბაჩოვისა და ხ. კუშნარევის ხელმძღვანელობით. 1938 წლიდან ოლღა ბარამიშვილი ასწავლიდა თბილისის კონსერვატორიაში ჰარმონიის კურსს როგორც ასისტენტი, ხოლო 1943 წლიდან დოცენტის რანგში — სპეციალურ და ზოგად სოლფეჯიოს კურსს. მას, როგორც კომპოზიტორს, დაწერილი აქვს ვოკალურ-სიმფონიური და სარომანსო ციკლები ვაჟა-ფშაველას, გალაკტიონ ტაბიძის, ალექსანდრე პუშკინისა და სხვა გამოჩენილ პოეტთა ლექსებზე, მუსიკა სპექტაკლებისთვის და ა.შ. დ. სლიანოვასთან ერთად ოლღა ბარამიშვილს ქართულ მუსიკალურ მასალაზე დაყრდნობით დაწერილი აქვს სოლფეჯიოს სახელმძღვანელო. გარდაიცვალა 48 წლის ასაკში, 1956 წლის 29 სექტემბერს თბილისში. 1938 — სუიტა "ბედნიერი ბავშვობა" 1942 — ვოკალურ-სიმპონიური პოემა ”სიმღერა ქარიშხალაზე” 1946 — პატარა სიმფონიური პოემა ”შვლის ნუკრის ნაამბობი” (ვაჟა-ფშაველას მოთხრობის მიხედვით) 1950 — "ზღაპარი" (საფორტეპიანო პიესა) 1951 — კანტატა ”ხალხთა ბედნიერება — მშვიდობა” (ტექსტი — გალაკტიონ ტაბიძე) 1952 — "ახალგაზრდობის ვალსი" (სასულე ორკესტრისათვის) 1953 — "ესპანური ცეკვა" (საფორტეპიანო პიესა) 1955 — სუიტა შექსპირის ტრაგედიის ”რომეო და ჯულიეტას” მუსიკიდან Гулбат Торадзе — Композиторы Грузии. изд. Хеловнеба, Тбилиси, 1973 Большая биографическая энциклопедия: Барамишвили, Ольга Ивановна БАРАМИШВИЛИ Ольга Ивановна დაარქივებული 2016-03-04 საიტზე Wayback Machine.
1743

ვიკისაწყობში არის გვერდი თემაზე: 1743 1743 (ათას შვიდას ორმოცდასამი) წელი — გრიგორიანული კალენდრის არანაკიანი წელიწადი, რომლის პირველი დღეა სამშაბათი და იულიუსის კალენდრის არანაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-5 დეკადის მე-3 წელი. მთავარი სტატია: კატეგორია:დაბადებული 1743. 25 იანვარი : ფრიდრიხ ჰაინრიხ იაკობი — გერმანელი მწერალი და ფილოსოფოსი. (გ. 1819) 16 თებერვალი : ბოკერინი, ლუიჯი - იტალიელი კომპოზიტორი (გ. 1805) 26 აგვისტო : ლავუაზიე, ანტუან - ფრანგი ქიმიკოსი (გ. 1794) მთავარი სტატია: კატეგორია:გარდაცვლილი 1743. 29 იანვარი : სენ-პიერ, შარლ - ფრანგი პოეტი (დ. 1658)
პარაგვაის საგარეო ურთიერთობები

პარაგვაის საგარეო პოლიტიკა კონცენტრირებულია მეზობლებთან კარგი ურთიერთობების შენარჩუნებაზე; იგი აქტიურ მონაწილეობას იღებს რეგიონულ თანამშრომლობაში. ქვეყანა გაეროს წევრია და ერთი ვადით, 1967-1969 წლებში ის უშიშროების საბჭოს წევრიც იყო. პარაგვაი რამდენიმე საერთაშორისო ფინანსური ინსტიტუციის წევრობას ინარჩუნებს, მათ შორის მსოფლიო ბანკის, შიდა ამერიკული განვითარების ბანკის და საერთაშორისო სავალუტო ფონდის. იგი აგრეთვე გაერთიანებულია ამერიკის სახელმწიფოთა ორგანიზაციაში, ლათინური ამერიკის ინტეგრაციის ასოციაციაში (ALADI), რიოს ჯგუფში, ინტერპოლში, მერკოსურსა და სამხრეთ ამერიკის ერთა კავშირში. პოლიტიკურ დონეზე, დიპლომატიურ საკითხებსა და საერთაშორისო ურთიერთობებს პარაგვაის საგარეო ურთიერთობათა სამინისტრო წარმართავს, რომელიც ხელისუფლების აღმასრულებელი შტოს წინაშეა ანგარიშვალდებული. ამჟამინდელი მინისტრი, 2011 წლიდან არის ხორხე ლარა კასტრო. სხვა სამხრეთამერიკული ქვეყნებისგან განსხვავებით, პარაგვაი აღიარებს ჩინეთის რესპუბლიკას (ტაივანს) და არა ჩინეთის სახალხო რესპუბლიკას. დღეისათვის, პარაგვაი უმსხვილესი ქვეყანაა, რომელსაც ჩინეთის რესპუბლიკასთან ოფიციალური დიპლომატიური ურთიერთობები აქვს დამყარებული. პარაგვაის საგარეო საქმეთა სამინისტრო (ესპანური) ↑ Ministry of Foreign Affairs (in Spanish only). დაარქივებულია ორიგინალიდან — 2007-08-11. ციტირების თარიღი: 2007-08-11.
არგენტინა-პარაგვაის ურთიერთობები

პარაგვაი-არგენტინის ურთიერთობები — საგარეო ურთიერთობები პარაგვაისა და არგენტინას შორის. დიპლომატიური ურთიერთობები ამ ორ მეზობელ ქვეყანას შორის 1811 წელს დამყარდა, მეგობრობის, დახმარებისა და ვაჭრობის ხელშეკრულებაზე ხელმოწერით. ორივე ქვეყანა 1864 — 1870 წლებში ომში ჩაერთო (სამთა ალიანსის ომი), თუმცა ამის შემდეგ ერთმანეთთან აღარასდროს უომიათ. არგენტინას საელჩო აქვს ასუნსიონში და ორი გენერალური საკონსულო ქვეყნის მასშტაბით — სიუდად-დელ-ესტესა და ენკარნასიონში. თავის მხრივ, პარაგვაის საელჩო მოქმედებს ბუენოს-აირესში, ქვეყნის მასშტაბით კი სულ 7 საკონსულო, სხვადასხვა მსხვილ ქალაქში. ორივე ქვეყანა რამდენიმე საერთაშორისო ორგანიზაციის სრულუფლებიანი წევრია. List of Treaties ruling relations Argentina and Paraguay until 1976 (Argentine Foreign Ministry, in Spanish) List of Treaties ruling relations Argentina and Paraguay from 1977 until present (Argentine Foreign Ministry, in Spanish) Argentine embassy in Asuncion (in Spanish only) დაარქივებული 2016-01-09 საიტზე Wayback Machine. Paraguayan Ministry of Foreign Relations about relations with Argentina
ბრაზილია-პარაგვაის ურთიერთობები

ბრაზილია-პარაგვაის ურთიერთობები — საგარეო ურთიერთობები ბრაზილიასა და პარაგვაის შორის. ორ ქვეყანას შორის ურთიერთობები მკვეთრად გაუმჯობესდა მას შემდეგ, რაც 2009 წელს, ბრაზილიის პრეზიდენტმა ლულამ გადაწყვეტილება მიიღო პარაგვაისთვის გაესამმაგებინა გადასახადი მათს საზღვარზე მდებარე ერთობლივად ოპერირებადი იტაიპუს ჰიდროელექტროსადგურიდან მიწოდებული ელექტროენერგიის სანაცვლოდ, რითაც გრძელვადიანი დავა დასრულდა. შეთანხმების თანახმად, ბრაზილია მოწოდებული ენერგიის სანაცვლოდ პარაგვაის ყოველწლიურად $360 მილიონს უხდის. ბრაზილიის პრეზიდენტმა ლუის ინასიუ ლულა და სილვამ შეთანხმებას ისტორიული უწოდა. პარაგვაის პრეზიდენტმა ფერნანდო ლუგომ კი ეს ფაქტი პარაგვაის გამარჯვებად შეაფასა. http://www1.folha.uol.com.br/folha/dinheiro/ult91u641978.shtml http://www.itamaraty.gov.br/temas/temas-politicos-e-relacoes-bilaterais/america-do-sul/paraguai/pdf ↑ http://news.bbc.co.uk/2/hi/americas/8169084.stm
1758

ვიკისაწყობში არის გვერდი თემაზე: 1758 1758 (ათას შვიდას ორმოცდათვრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა კვირა და იულიუსის კალენდრის არანაკიანი წელიწადი, რომლის პირველი დღეა ხუთშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-6 დეკადის მე-8 წელი. 4 თებერვალი : დაარსდა ბრაზილიის ქალაქი მაკაპა. 29 აგვისტო : ნიუ-ჯერსიში შეიქმნა ინდიელთა პირველი რეზერვაცია. მთავარი სტატია: კატეგორია:დაბადებული 1758. 3 თებერვალი  : ვალენტინ ვოდნიკი — სლოვენი პოეტი (გ. 1819) 28 აპრილი : ჯეიმზ მონრო — აშშ-ის მეხუთე პრეზიდენტი (გ. 1831) 6 მაისი : მაქსიმილიან რობესპიერი — საფრანგეთის რევოლუციის ერთ-ერთი ლიდერი (გ. 1794) 29 სექტემბერი : ჰორაციო ნელსონი — ინგლისის ფლოტის ადმირალი (გ. 1805) 11 ოქტომბერი : ჰაინრიხ ვილჰელმ ოლბერსი — გერმანელი ასტრონომი და ექიმი (გ. 1840) მთავარი სტატია: კატეგორია:გარდაცვლილი 1758.